160. erioperatsioonide lennurügement

160. erioperatsioonide lennurügement (inglise keeles 160th Special Operations Aviation Regiment (Airborne)) on Ameerika Ühendriikide erioperatsioonide üksus. 

Nende staap asub Fort Campellis Kentuckyis. Üksuse hüüdnimi on Night Stalkers. Hüüdnimi tuleneb nende peamisest ülesandest, mis eeldab öösel väga madalalt lendamist, et toimetada teiste erioperatsioonide üksuste võitlejad vaenlase alale, toetada neid õhutulega või teha luuret.United States Army  Special Operations Command. „160th Special Operations Aviation Regiment  (Airborne).“ [Võrgumaterjal]. Kättesaadav:  https://www.soc.mil/USASOAC/160th.html (Kasutatud 24 märts 2024).Baseops. „160th  Special Operations Aviation Regiment (Airborne).“ [Võrgumaterjal].Kättesaadav:  https://www.baseops.net/militarybooks/160soar.html (Kasutatud 24 märts 2024). 

 Ülevaade 
Üksus koosneb rügemendi staabist, neljast pataljonist ja eraldiseisvast treeningkompaniist. Rügemendi, esimese ja teise pataljoni ning treeningkompanii staabid asuvad Fort Campbellis, kolmanda pataljoni staap asub Hunter Army Airfieldil. Neljanda pataljoni staap asub Fort Lewises. Üksus on varustatud nende jaoks ümber ehitatud armeehelikopteritega. Lisaks kasutab üksus mehitamata lennuvahendeid. Kõik üksuse teenistujad on vabatahtlikud. Üksuse täieõiguslikuks liikmeks saamine võtab kolm kuni viis aastat. 

 Ajalugu 
Üksus loodi 1980. aastal pärast läbikukkunud Iraani pantvangikriisi päästeoperatsiooni, kui 101. õhudessantdiviisist valiti välja parimad piloodid ja toetuspersonal, et uuesti proovida. Kuigi üksus sai alguse just Iraani pantvangikriisi lõpetamiseks, ei saadetud üksust pärast kriisi lahenemist laiali, vaid loodi 160. lennunduspataljon, mis hiljem nimetati ümber 160. erioperatsioonide lennurügemendiks.

Üksus sai esimesed teadaolevad tuleristsed aastal 1983 Grenada invasioonis. Üksuse tuntuim missioon leidis aset aastal 1993, Muqdisho lahingus. Missioon on tuntud ka kui Black Hawk Down, mille käigus tulistati alla kaks üksuse kopterit.M. Bowden, „The Legacy of Black Hawk Down“ Smithsonian Magazine, jaanuar 2019. [Võrgumaterjal]. Kättesaadav: https://www.smithsonianmag.com/history/legacy-black-hawk-down-180971000/ (Kasutatud 24 märt 2024). Oma loomisest saadik on üksus osalenud kõigis suuremates USA sõjaoperatsioonides.

 Üksuse varustus 
pisi|Üksuse ümberehitatud kopterid.
Üksus kasutab nende jaoks muudetud USA armee koptereid MH-47G Chinooki, MH-60M Black Hawki ning MH/AH-6M Little Birdi . Muudatused hõlmavad öövaatlusseadmete võimekust, tehnikat õhus tankimiseks ning osal kopteritest ka relvasüsteeme õhutule pakkumiseks. Lisaks kasutatakse mehitamata õhusõidukeid MQ-1C Gray Eagle Extended Range.J. Trevithick. „Army’s Elite Night Stalkers Quietly Stood Up A New Unit Ahead Of Getting New Drones.“ The Warzone, 8 veebruar 2019. [Võrgumaterjal]. Kättesaadav: https://www.twz.com/26407/armys-elite-night-stalkers-quietly-stood-up-a-new-unit-ahead-of-getting-new-drones [Kasutatud 24 Märts 2024].

 Viited 

Kategooria:Ameerika Ühendriikide sõjandus
Kategooria:Eriüksused